**VZN vyvesené na úradnej tabuli: 13.12.2019**

**VZN zvesené z úradnej tabule: 29.12.2019**

Obec Pusté Úľany v súlade s ustanovením § 6 zákona 369/1990 Zb. o obecnom zriadení v znení neskorších predpisov a zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**ustanovuje**

### **V Š E O B E C N E Z Á V Ä Z N É N A R I A D E N I E**

***o miestnych daniach***

***a miestnom poplatku za komunálne odpady a drobné stavebné odpady***

**na území obce Pusté Úľany**

**č. 2**/**2019**

**Všeobecne záväzné nariadenie**

**č. 2/2019**

**o miestnych daniach**

**a miestnom poplatku za komunálne odpady a drobné stavebné odpady**

**na území obce Pusté Úľany**

**Obecné zastupiteľstvo v Pustých Úľanoch na základe § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zák. č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, vydáva pre územie obce Pusté Úľany všeobecne záväzné nariadenie:**

I. časť

#### **ÚVODNÉ USTANOVENIA**

**§ 1**

**Toto všeobecne záväzné nariadenie upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady na území obce Pusté Úľany.**

**§ 2**

**Druhy miestnych daní**

**(1) Obec Pusté Úľany na svojom území ukladá tieto miestne dane:**

**a/ daň z nehnuteľností**

**b/ daň za psa**

**c/ daň za užívanie verejného priestranstva**

**d/ daň za ubytovanie**

**e/ daň za predajné automaty**

**f/ daň za nevýherné hracie prístroje**

**(2) Obec Pusté Úľany na svojom území ukladá miestny poplatok za komunálne odpady a drobné stavebné odpady.**

**§ 3**

**Zdaňovacie obdobie**

**Zdaňovacím obdobím miestnych daní uvedených v § 2 ods. 1) písmena a/, b/, e/, f/ a**

**h/ a poplatku uvedeného v § 2 odsek 2 je kalendárny rok.**

**II. časť**

**§ 4**

**Daň z nehnuteľností**

###### **(1) Daň z nehnuteľností zahŕňa:**

**a/ daň z pozemkov**

**b/ daň zo stavieb**

**c / daň z bytov a z nebytových, priestorov v bytovom dome**

**DAŇ Z POZEMKOV**

**§ 5**

**Základ dane**

**(1) Hodnota pozemkov podľa ods.1)**

**písmena a/ je 0,9095-€/m²(príloha č.1. Z. z 582/2004),**

**hodnota pozemkov pre trvalé trávne porasty sa určuje vo výške 0,08265-€/m²,**

**hodnota pozemkov podľa písmena b, c, / je 1,85-€/m² (prílohy č.2. Z. z. 582/2004),**

**hodnota pozemkov podľa písmena e, / je 18,58-€/m² ( prílohy č.2. Z. z. 582/2004),**

**hodnota pozemkov podľa písmena d, / zistená podľa platných predpisov o stanovení všeobecnej hodnoty majetku ( úradný odhad)**

**2) Obec má na svojom území zavedenú daň z pozemku, na ktorom je postavený predajný stánok, slúžiaci k predaju tovaru a poskytovaniu služieb.**

**(3)Daň sa vyrubuje podľa stavu k 1. januáru, príslušného zdaňovacieho obdobia na celé zdaňovacie obdobie jedným rozhodnutím.**

**§ 6**

#### **Sadzba dane**

**(1)Všeobecná ročná sadzba dane z pozemkov je pre jednotlivé druhy pozemkov nasledovná :**

**a/ orná pôda, chmeľnice, vinice, ovocné sady a 0,60 % zo základu dane**

**trvalé trávne porasty**

**b/ záhrady 0,60 % zo základu dane**

**c/ zastavané plochy a nádvoria, ostatné plochy 0,60 % zo základu dane**

**d/ lesné pozemky, na ktorých sú hospodárske lesy, 2,50 % zo základu dane**

**rybníky s chovom rýb a ostatné hospodárske**

**využívané vodné plochy**

**e/ stavebné pozemky 1,00 % zo základu dane**

**2) Správca dane ustanovuje sadzbu dane za pozemok na ktorom je postavený**

**predajný stánok 3,00 % zo základu dane**

#### **DAŇ ZO STAVIEB**

#### **§ 7**

#### **Sadzba dane**

**(1) Ročná sadzba dane zo stavieb je za každý aj začatý m2 zastavanej plochy nasledovná:**

**a) 0,16-€ za stavby na bývanie a ostatné stavby tvoriace príslušenstvo hlavnej stavby.**

**b) 0,70-€ za stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo, vrátane skladovania vlastnej pôdohospodárskej produkcie vrátane stavieb na vlastnú administratívu.**

**c) 0,33-€ za chaty a stavby na individuálnu rekreáciu,**

**d) 0,26-€ za stavby samostatne stojacích garáží ,**

**e) 0,26 € stavby hromadných garáži**

**f) 0,26 € stavby hromadných garáži umiestnené pod zemou**

**g) 1,60-€ za stavby priemyselné a stavby slúžiace energetike, stavby slúžiace stavebníctvu, stavby využívane na skladovanie vlastnej produkcie vrátanie stavieb na vlastnú administratívu**

**h) 1,60-€ za stavby na ostatnú podnikateľskú a zárobkovú činnosť, skladovanie a administratívu**

**i/ 1,00 € za ostatné stavby neuvedené v písmenách a) až h)**

**(2) Sadzba dane sa pri viacpodlažných stavbách:**

**Správca dane pri viacpodlažných stavbách určuje jednotne pre všetky druhy stavieb príplatok za podlažie 0,03 € .**

#### **DAŇ Z BYTOV**

**§ 8**

**Sadzba dane**

**(1) Ročná sadzba dane z bytov a nebytových priestorov je 0,16-€ za každý aj začatý m2 podlahovej plochy.**

**(2) ) Ročná sadzba dane z bytov, alebo častí bytov, a z nebytových, alebo polyfunkčných priestorov používaných na podnikanie je 1,60 € za každý aj začatý m2 podlahovej plochy.**

**§ 9**

**Spoločné ustanovenia pre daň z nehnuteľnosti**

**(1) Správca dane, ustanovuje (§ 17 ods. 2) oslobodenie dane z pozemkov na ktorých sú cintoríny, pozemky užívané školami a školskými zariadeniami, športoviská a verejne prístupné parky.**

**(2) Správca dane ustanovuje zníženie dane zo stavieb a bytov (§ 17 ods. 3 ) nasledovne :**

**a) 50% z daňovej povinnosti na stavby na bývanie a byty vo vlastníctve fyzických osôb s ťažkým zdravotným postihnutím, ako aj prevažne, alebo úplne bezvládnych fyzických osôb, ktoré slúžia na ich trvalé bývanie. K uplatneniu zníženia dane, predloží daňovník preukaz ZŤP.**

**b) 50% z daňovej povinnosti na stavby na bývanie a byty vo vlastníctve fyzických osôb starších ako 62 rokov, ktoré slúžia na ich trvalé bývanie.**

**c) 50% z daňovej povinnosti na stavby na bývanie a byty vo vlastníctve fyzických osôb v hmotnej núdzi. K uplatneniu si zníženia na dani, daňovník každoročne predloží rozhodnutie o pomoci v hmotnej núdzi, aktuálne k 1. januáru príslušného zdaňovacieho obdobia.**

**(3)Poskytnutie zníženia dane si môže daňovník uplatniť podaním daňového priznania, či čiastkového priznania a to len v jednej z  možností uvedených v § 9 ods. 2, písm. a), b), c) tohto VZN, ktoré je výhodnejšie pre daňovníka.**

**III. časť**

**DAŇ ZA PSA**

**§ 10**

**Predmet dane**

**(1) Predmetom dane za psa je pes starší ako 6 mesiacov, chovaný fyzickou osobou alebo právnickou osobou, ktorá je:**

**a) vlastníkom**

**b) držiteľom psa, ak sa nedá preukázať, kto psa vlastní**

**(2) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods.1 a zaniká posledným dňom mesiaca, v ktorom pes prestal byť predmetom dane.**

**§ 11**

**Základ dane**

**Základom dane je počet psov.**

**§ 12**

**Sadzba dane**

**Sadzba dane je 4,00-€ za jedného psa a kalendárny rok.**

**IV. ČASŤ**

**DAŇ ZA UŽÍVANIE VEREJNÉHO PRIESTRANSTVA**

**§ 13**

**Predmet dane**

**(1) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorových vozidiel.**

**(2) Verejným priestranstvom na účely tohto VZN sú verejnosti prístupné pozemky vo vlastníctve obce Pusté Úľany, ktorými sa rozumejú nasledovné miesta:**

**a/ hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,**

**b/ vybudovaný chodník, príp. aj upravená plocha pre chodenie obyv. na celom území obce,**

**c/ námestie, parky, voľné priestranstvá,**

**d/ všetky neknihované parcely v intraviláne obce,**

**e/ trhovisko,**

**(3) Osobitným užívaním verejného priestranstva sa podľa tohto VZN rozumie**

**a/ umiestnenie zariadenia slúžiaceho na poskytovanie služieb,**

**b/ umiestnenie stavebného materiálu alebo predajného zariadenia, zariadenia cirkusu, zariadenia lunaparku a iných atrakcií,**

**c/ umiestnenie skládky,**

**d/trvalé parkovanie vozidla mimo stráženého parkoviska**

**§ 14**

**Daňovník**

**Daňovníkom je fyzická osoba alebo právnická osoba, ktorá verejné priestranstvo užíva.**

**§ 15**

**Základ dane**

**Základom dane za užívanie verejného priestranstva je výmera užívaného verejného priestranstva v m2 .**

**§ 16**

**Sadzba dane**

**Sadzbu dane za užívanie verejného priestranstva je 1-€ za každý aj začatý m2 osobitne užívaného verejného priestranstva a za každý aj začatý deň.**

**§ 17**

**Oznamovacia povinnosť**

**Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Pustých Úľanoch a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva. Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Pustých Úľanoch skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.**

**§ 18**

**Vyrubenie dane a platenie dane**

**Miestnu daň obec vyrubí rozhodnutím alebo pokladničným dokladom a splatnosť sa stanovuje jedno rázovo v hotovosti do pokladne obecného úradu, alebo na účet obce najneskôr do 15 dní odo dňa nadobudnutia právoplatnosti rozhodnutia.**

**V. časť**

**DAŇ ZA UBYTOVANIE**

**§ 19**

**Predmet dane**

**Predmetom dane za ubytovanie je odplatné prechodné ubytovanie podľa § 754 a 759 Občianskeho zákonníka v ubytovacom zariadení, ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavby na individuálnu rekreáciu, zrub, bungalov, kemping, mini kemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.**

**§ 20**

**Daňovník**

**Daňovníkom je fyzická osoba, ktorá sa v zariadení odplatne ubytuje.**

**§ 21**

**Základ dane**

**Základom dane je počet prenocovaní.**

**§ 22**

**Sadzba dane**

**Sadzba dane je 0,20 € na osobu a prenocovanie.**

**§ 23**

**Platenie dane**

**Platiteľom dane je prevádzkovateľ zariadenia, ktorý odplatné prechodné ubytovanie poskytuje.**

**§ 24**

**Povinnosti platiteľa**

**(1)Platiteľ je povinný viesť písomnú evidenciu o počte osôb a prenocovaní za sledované obdobie v „knihe ubytovaných“ v písomnej alebo elektronickej forme. Platiteľ dane je povinný predložiť správcovi dane na požiadanie pri kontrole knihu ubytovaných.**

**(2) Platiteľ dane je povinný po skončení polroka pravdivo vyhotoviť "Hlásenie" k dani za pobyt podľa písomnej evidencie a výpočtu dane. Vyhotovené hlásenie s vypočítanou sumou dane je daňovník povinný doručiť Obecnému úradu v Pustých Úľanoch vždy do 15. januára a 15. júla., príslušného zdaňovacieho obdobia.**

**(3)Daň z ubytovania sa nevyrubuje za deti do 5 rokov veku, na základe predloženého dokladu o veku.**

**(4)Daň vyrubená rozhodnutím je splatná,  do 15 dní odo dňa nadobudnutia jeho právoplatnosti.**

**VI. časť**

**DAŇ ZA PREDAJNÉ AUTOMATY**

**§ 21**

**Predmet dane**

**Predmetom dane za predajné automaty sú prístroje a automaty, ktoré vydávajú tovar za odplatu .**

**§ 22**

**Daňovník**

**Daňovníkom je fyzická osoba alebo právnická osoba, ktorá predajné automaty prevádzkuje.**

**§ 23**

**Základ dane**

**Základom dane je počet predajných automatov.**

**§ 24**

**Sadzba dane**

**Sadzba dane je 50.-€ za jeden predajný automat a kalendárny rok.**

**§ 25**

**Daňová povinnosť**

**(1) Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.**

**(2) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:**

**a/ výrobné číslo nevýherného hracieho prístroja,**

**b/presné určenie miesta jeho umiestnenia s uvedením názvu firmy, resp. meno podnikateľa a jeho adresy.**

**c/dátum umiestnenia a začatia jeho prevádzkovania**

**(3) Daň vyrubená rozhodnutím je splatná do 15 dní odo dňa nadobudnutia právoplatnosti rozhodnutia.**

**VII. časť**

**DAŇ ZA NEVÝHERNÉ HRACIE AUTOMATY**

**§ 26**

**Predmet dane**

1. **Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).**

**(2) Nevýherné hracie prístroje sú:**

**a) elektronické prístroje na počítačové hry,**

**b) mechanické prístroje, elektronické prístroje, automaty a iné zariadenia na zábavné hry.**

**§ 27**

**Daňovník**

**Daňovníkom je fyzická osoba alebo právnická osoba, ktorá nevýherné hracie prístroje prevádzkuje.**

**§ 28**

**Základ dane**

**Základom dane je počet nevýherných hracích prístrojov.**

**§ 29**

**Sadzba dane**

**(1)Sadzba dane je 50.-€ za jeden nevýherný hrací prístroj a kalendárny rok.**

**(2) Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.**

**(3)Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:**

**a/ výrobné číslo nevýherného hracieho prístroja,**

**b/presné určenie miesta jeho umiestnenia s uvedením názvu firmy, resp. meno**

**c/dátum umiestnenia a začatia jeho prevádzkovania**

**(4) Vyrubená daň je splatná do 15 dní odo dňa nadobudnutia právoplatnosti rozhodnutia.**

**VIII. časť**

**§ 30**

**Poplatok**

**(1) Poplatok  sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérii a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu .**

**(2)V obci je zavedený množstvový zber :**

**a) zmesového komunálneho odpadu**

**b) drobného stavebného odpadu bez obsahu škodlivín**

**(3) Poplatok od poplatníka v ustanovenej výške pre obec vyberá a za vybraný poplatok ručí**

**a/ vlastník nehnuteľnosti**

**b/ správca, ak je vlastníkom nehnuteľnosti štát, vyšší územný celok alebo obec**

**§ 31**

**Sadzba poplatku**

**(1) Sadzba poplatku je 0,01605 € za jeden liter alebo dm3 komunálnych odpadov a drobných stavebných odpadov**

**(2) Frekvencia vývozu TKO v obci za rok je stanovená nasledovne:**

**a) 4x za mesiac**

**b) 2x za mesiac**

**c) 1x za mesiac**

**(3) Poplatok za vývoz TKO za 1 liter pri frekvencii v zmysle § 31, ods. 2):**

**písm. a) je: 52(53) x 0,01605 = 0,8346 EUR/l (0, 8506 EUR/l)**

**písm. b) je: 26(27) x 0,01605 = 0,4173 EUR/l (0, 4333 EUR/l,)**

**písm. c) je: 12 x 0,01605 = 0,1926 EUR/l**

**(4) Miestny poplatok za komunálne odpady a drobné stavebné odpady, pri využívaní množstvového zberu podľa § 30 bod 2a) v obci, je vypočítaný ako násobok objemu poplatníkom používaných zberných nádob a sadzby poplatku za frekvenciu vývozu, určeného v zmysle § 31, ods. 3 tohto VZN.**

**(5) Poplatník je povinný pri využívaní množstvového zberu podľa § 30 bodu 2a) v obci:**

**a) oznámiť obci objem a počet ním skutočne používaných zberných nádob / zakúpených aj mimo pokladne obecného úradu/**

**b) uhradiť poplatok vypočítaný podľa § 31 tohto VZN, podľa objednanej frekvencie vývozu odpadu a veľkosti zbernej nádoby**

**(6) Poplatník je povinný pri využívaní množstvového zberu podľa bodu 2a) v obci, uhradiť jeden z miestnych poplatkov za komunálne odpady a drobné stavebné odpady, minimálne však poplatok podľa bodu 2 písmena c) a bodu 3 pís. c) tohto VZN .**

**(7) Poplatník je povinný v priebehu zdaňovacieho obdobia oznámiť obci do 30 dní vznik poplatkovej povinnosti.**

**(8) Splatnosť ročného poplatku za TKO v obci, podľa bodu 2a), je do konca mesiaca februára bežného roka, v hotovosti do pokladne obce. Poplatok podľa bodu 2b) a 2c) je splatný do dátumu vývozu danej frekvencie.**

**(9) Sadzba poplatku za drobný stavebný odpad bez obsahu škodlivín je 0,015 € za kilogram odovzdaného odpadu, na mieste na to určenom.**

**(10)Poplatok uhrádza poplatník na mieste odovzdania odpadu poverenému pracovníkovi správcu dane, o čom sa následne poplatníkovi vydá pokladničný dokladu o úhrade.**

**IX. časť**

**§ 32**

**Spoločné ustanovenia**

**Správca dane ustanovuje, že daň z nehnuteľnosti do sumy 3,99 € nebude vyrubovať.**

**X. časť**

**§33**

**Záverečné ustanovenia**

**(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zák. č. 563/2009 Z. z. o správe daní v znení neskorších predpisov.**

1. **Všeobecne záväzné nariadenie obce Pusté Úľany bolo schválené Obecným zastupiteľstvom v Pustých Úľanoch dňa 12.12.2019, uznesením č.73/2019 s účinnosťou od 1.1.2020.**

**Ing. Henrich Čambál**

**Starosta obce**